vznesené Pripomienky v rámci medzirezortného pripomienkového konania

Návrh poslancov Národnej rady Slovenskej republiky Richarda RAŠIHO, Jozefa VALOCKÉHO a Vladimíra BALÁŽA na vydanie zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení zákona č. 460/2012 Z. z. a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (tlač 1606) 

Počet vznesených pripomienok, z toho zásadných	42  / 7 	

Subjekt	Pripomienka	Typ	
AZZZ SR 	Odoslané bez pripomienok 
Odoslané bez pripomienok 	O 	
Dôvera zp a.s. 	K doložke vplyvov 
Doložka vplyvov predpokladá záťaž na rozpočet zdravotných poisťovní vo výške 8,2 mil. eur ročne. Zároveň podľa predkladateľa Návrhu zákona si „legislatívne zmeny vyžiadajú úpravu informačného systému zdravotných poisťovní. S uvedenými zmenami súvisí aj významné zvýšenie administratívnej záťaže zdravotných poisťovní vyplývajúce z realizácie úhrad nad limit spoluúčasti.“ 

Návrh zákona však na druhej strane nepredpokladá žiadne finančné krytie, ani kompenzáciu týchto neočakávaných výdavkov na verejnom zdravotnom poistení. 

V nadväznosti na uvedené žiadame predložený Návrh zákona nerealizovať, nakoľko na jeho realizáciu chýbajú finančné prostriedky. 
 	Z 	
Dôvera zp a.s. 	K Článku I Návrhu zákona 
Zásadne nesúhlasíme s navrhovanou úpravou v zmysle článku I Návrhu zákona. Pôvodným zmyslom zavedenia limitu spoluúčasti bola kompenzácia pre dôchodcov a zdravotne ťažko postihnuté osoby s nízkym príjmom, ako zmiernenie finančných dopadov na sociálne slabšie skupiny poistencov, ktorí nemajú možnosť zvýšenia svojich príjmov. 

Predkladaným Návrhom zákona je popretý pôvodný zmysel zavedenia limitu spoluúčasti, vzhľadom k tomu, že sa vzťahuje aj na skupiny obyvateľov, ktoré nie je možné bez skúmania výšky príjmu považovať za sociálne slabšie skupiny obyvateľov, ktoré by boli reálne ohrozené doplatkami na lieky. 

Preto zásadne nesúhlasíme: 

a) so znížením limitu spoluúčasti pre dôchodcov a zdravotne ťažko postihnuté osoby, keďže doterajší limit spoluúčasti považujeme z hľadiska jeho účelu za dostatočný; 

b) s rozšírením limitu spoluúčasti na poistencov, ktorí k prvému dňu kalendárneho štvrťroka nedovŕšili šesť rokov veku, a na poistencov, ktorí k prvému dňu kalendárneho štvrťroka nedovŕšili šesť rokov veku a ktorí sú držiteľom preukazu fyzickej osoby s ťažkým zdravotným postihnutím alebo preukazu fyzickej osoby s ťažkým zdravotným postihnutím so sprievodcom, ktorý im je touto novelou priznaný bez ohľadu na to, akú výšku príjmov dosahujú ich zákonní zástupcovia, a teda bez ďalšieho nie je možné hovoriť o sociálne slabšej skupine obyvateľov, pre ktoré by bolo obdobné kompenzačné opatrenie potrebné a odôvodnené; 

c) s rozšírením limitu spoluúčasti na dôchodcov a zdravotne ťažko postihnuté osoby bez ohľadu na ich výšku príjmov, čo je popretím pôvodného zmyslu zavedenia limitu spoluúčasti, keďže bez skúmania výšky príjmu nie je možné hovoriť o sociálne slabšej skupine obyvateľov, pre ktoré by bolo obdobné kompenzačné opatrenie potrebné a odôvodnené. 
 	Z 	
Dôvera zp a.s. 	K Článku II bod 12 Návrhu zákona 
Zásadne nesúhlasíme s navrhovaným znením bodu 12 článku II Návrhu zákona, ktorý považujeme za retroaktívny. 

Podľa dôvodovej správy ide o „prechodné ustanovenie, ktoré v rámci prípustnej retroaktivity rieši použitie určených limitov spoluúčasti, ktoré sú výrazne výhodnejšie pre poistencov, už za tretí štvrťrok 2015“. 

V danom prípade ide o priamu retroaktivitu, ktorá je absolútne neprípustná, keďže Návrh zákona spätne určuje práva a povinnosti jeho adresátom. Nie je pritom pravdou, že predkladaná zmena je v prospech adresátov právnych noriem, keďže adresátom právnej normy sú okrem poistencov i zdravotné poisťovne, ktorým prechodné ustanovenie určuje povinnosť úhrady čiastky, o ktorú bol limit spoluúčasti prekročený aj za čas pred účinnosťou Návrhu zákona, a to od 1.7.2015, napriek tomu, že zákon nadobúda účinnosť až 1.10.2015. 

Navyše podľa Legislatívnych pravidiel vlády návrhy zákonov predložené v priebehu rozpočtového roka, ktoré majú rozpočtové dôsledky a ktorých krytie nemožno v priebehu rozpočtového roka zabezpečiť zvýšenými príjmami alebo úsporou iných výdavkov, môžu nadobudnúť účinnosť najskôr 1. januára nasledujúceho rozpočtového roka. 

Zdravotná poisťovňa preto navrhuje účinnosť najskôr k 1.1.2016. 
 	Z 	
Dôvera zp a.s. 	K Článku III Návrhu zákona 
Podľa článku III Návrhu zákona a dôvodovej správy sa navrhuje účinnosť od 1.10.2015. 

Zásadne nesúhlasíme s navrhovanou účinnosťou s ohľadom na aktuálny čas jeho schvaľovania. Návrh zákona nereflektuje povinnosti zdravotných poisťovní ako dotknutých subjektov v dostatočnom predstihu sa pripraviť na navrhované zmeny (úpravy v informačných systémoch, pracovných procesoch, výmena informácií a pod.). Pritom podľa doložky vplyvov Návrh zákona počíta s významným zvýšením administratívnej záťaže zdravotných poisťovní vyplývajúce z realizácie úhrad nad limit spoluúčasti. 

Aj s ohľadom na pripomienku k Článku II Návrhu zákona, zdravotná poisťovňa navrhuje účinnosť najskôr k 1.1.2016. 
 	Z 	
GP SR 	1. K čl. I bod 5 
Navrhujeme vypustiť bod 5 bez náhrady. 

Vypustením odsekov 4 a 5 v § 4 dôjde k situácii, že 
- všetkým poberateľom starobného dôchodku, t.j. aj tým, ktorí majú zároveň príjem, ktorý je podliehajúci dani z príjmov podľa osobitného predpisu (okrem príjmu z dohôd vykonávaných mimo pracovného pomeru), 
- ako aj všetkým poberateľom dôchodku z výsluhového zabezpečenia policajtov a vojakov vo veku ustanovenom na vznik nároku na starobný dôchodok, ktorí v nemalej miere sú v súčasnosti navyše aj poberateľmi starobného dôchodku, bude zdravotná poisťovňa z verejného zdravotného poistenia uhrádzať čiastku, o ktorú je limit spoluúčasti prekročený. Pri súčasne navrhovanom znížení limitu spoluúčasti to môže predstavovať mimoriadne zvýšenie výdavkov z verejného poistenia, a to navyše subjektom, ktorí skutočne nie sú na takú pomoc odkázaní. 
 	O 	
GP SR 	2. K čl. II 
Navrhujeme vypustiť body 1, 3, 6, 8 a 10 z dôvodov uvedených k pripomienke čl. I bodu 5. 
 	O 	
Inštitútu pre výskum práce a rodiny 	Odoslané bez pripomienok 
Odoslané bez pripomienok 	O 	
KOZ SR 	Stanovisko k návrhu poslancov Národnej rady Slovenskej republiky Richarda RAŠIHO, Jozefa VALOCKÉHO a Vladimíra BALÁŽA na vydanie zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietet 
KOZ SR k predloženému návrhu vznáša obyčajnú pripomienku: 
KOZ SR podporuje navrhovanú zmenu predložených zákonov z dôvodu jej pozitívnych sociálnych dopadov na ťažko zdravotne postihnutých občanov, dôchodcov a deti, jednak znížením limitu spoluúčasti doplatku na lieky, ako aj rozšírením okruhu dotknutých osôb oproti súčasnému právnemu stavu. Rovnako vítame návrh na upustenie od sledovania príjmu poistencov pre účely uplatnenia limitu spoluúčasti. 
Zároveň upozorňujeme na údaje uvedené v dôvodovej správe k návrhu zmeny zákonov, podľa ktorých sa zvýšia výdavky zdravotných poisťovní takmer o 8,2 milióna eur ročne. Je to potrebné mať na zreteli pri schvaľovaní výšky percenta odvodov štátu za ekonomicky neaktívne obyvateľstvo za rok 2016, v opačnom prípade by navrhované pozitívne zmeny mohli byť realizované len na úkor ďalších segmentov zdravotníctva, ako je napríklad ústavná zdravotná starostlivosť. 
 	O 	
MDVaRR SR 	Odoslané bez pripomienok 
Odoslané bez pripomienok 	O 	
MF SR 	Všeobecne 
Žiadam, v súlade s § 33 zákona č. 523/2004 Z. z. o rozpočtových pravidlách verejnej správy a o doplnení niektorých zákonov v znení neskorších predpisov, uviesť návrhy na úhradu zvýšených výdavkov, pretože z doložky vybraných vplyvov vyplýva negatívny vplyv na rozpočet verejnej správy vo výške 8,2 mil. eur súvisiaci s rozšírením okruhu poistencov, na ktorých sa vzťahuje limit spoluúčasti. 	O 	
MH SR 	Odoslané bez pripomienok 
Odoslané bez pripomienok 	O 	
MK SR 	Odoslané bez pripomienok 
Odoslané bez pripomienok 	O 	
MO SR 	Odoslané bez pripomienok 
Odoslané bez pripomienok 	O 	
MPRV SR 	Odoslané bez pripomienok 
Odoslané bez pripomienok 	O 	
MPSVR SR 	Odoslané bez pripomienok 
Odoslané bez pripomienok 	O 	
MS SR 	K návrhu uznesenia 
V názve je potrebné slová „k Návrh“ upraviť do tvaru „k návrhu“. 
 	O 	
MŠVVaŠ SR 	Odoslané bez pripomienok 
Odoslané bez pripomienok 	O 	
MV SR 	Všeobecne: 
K návrhu poslancov Národnej rady Slovenskej republiky Richarda RAŠIHO, Jozefa VALOCKÉHO a Vladimíra BALÁŽA na vydanie zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení zákona č. 460/2011 Z. z. a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov v znení neskorších predpisov neuplatňujeme osobitné pripomienky; súhlasíme s pripomienkami predkladateľa, vyjadrenými v jeho stanovisku k návrhu zákona.  	O 	
MZVaEZ SR 	Odoslané bez pripomienok 
Odoslané bez pripomienok 	O 	
MŽP SR 	Odoslané bez pripomienok 
Odoslané bez pripomienok 	O 	
NBS 	Odoslané bez pripomienok 
Odoslané bez pripomienok 	O 	
NBÚ 	Odoslané bez pripomienok 
Odoslané bez pripomienok 	O 	
NKÚ SR 	Odoslané bez pripomienok 
Odoslané bez pripomienok 	O 	
PMÚ SR 	Odoslané bez pripomienok 
Odoslané bez pripomienok 	O 	
SOCP 	Odoslané bez pripomienok 
Odoslané bez pripomienok 	O 	
ŠP 	Odoslané bez pripomienok 
Odoslané bez pripomienok 	O 	
ŠÚ SR 	Odoslané bez pripomienok 
Odoslané bez pripomienok 	O 	
ÚDZS 	Odoslané bez pripomienok 
Odoslané bez pripomienok 	O 	
ÚGKK SR 	Odoslané bez pripomienok 
Odoslané bez pripomienok 	O 	
ÚJD SR 	Odoslané bez pripomienok 
Odoslané bez pripomienok 	O 	
UNION 	Čl. I, body 1.-5. (§ 4) 
TEXT PRIPOMIENKY: 

Union zdravotná poisťovňa, a.s nesúhlasí s predloženým poslaneckým návrhom ako takým. 

V prípade, že by tejto zásadnej pripomienke vyhovené nebolo, navrhujeme, aby v rámci čl. I bola vykoná len jedna zmena, a to: 

1. Ustanovenie § 4 ods. 3 sa nahrádza textom: 

„(3) Limit spoluúčasti vo výške 
a) 25 eur sa vzťahuje na poistenca, ktorý je k prvému dňu kalendárneho štvrťroka 
1. držiteľom preukazu fyzickej osoby s ťažkým zdravotným postihnutím alebo preukazu fyzickej osoby s ťažkým zdravotným postihnutím so sprievodcom, ak v písmene c) nie je ustanovené inak, 
2. poberateľom invalidného dôchodku, invalidného výsluhového dôchodku, 
3. invalidný a nevznikol mu nárok na invalidný dôchodok, 
4. je poberateľom starobného dôchodku, dôchodku z výsluhového zabezpečenia policajtov a vojakov vo veku ustanovenom na vznik nároku na starobný dôchodok, dôchodku z iného členského štátu, Nórska, Lichtenštajnska, Islandu, Švajčiarska, ak nie je poistený v tomto štáte, nie je poberateľom dôchodku z tretieho štátu, alebo 
5. dovŕšil dôchodkový vek a nevznikol mu nárok na starobný dôchodok. 

b) 8 eur sa vzťahuje na poistenca, ktorý k prvému dňu kalendárneho štvrťroka nedovŕšil šesť rokov veku, ak v písmene c) nie je ustanovené inak, 

c) 0 eur sa vzťahuje na poistenca, ktorý k prvému dňu kalendárneho štvrťroka nedovŕšil šesť rokov veku a ktorý je držiteľom preukazu fyzickej osoby s ťažkým zdravotným postihnutím alebo preukazu fyzickej osoby s ťažkým zdravotným postihnutím so sprievodcom.“ 

OD?VODNENIE PRIPOMIENKY: 

Cieľom predloženého poslaneckého návrhu zákona je podľa dôvodovej správy rozšírenie okruhu poistencov, na ktorých sa vzťahuje limit spoluúčasti v súvislosti s prekročením úhrnnej výšky úhrad poistenca za doplatky za lieky. Ide o zníženie súčasného limitu spoluúčasti v príslušnom kalendárnom štvrťroku a súčasne o rozšírenie okruhu poistencov, na ktorých sa limit spoluúčasti má vzťahovať. 

Predložený poslanecký návrh zákona zaťažuje hospodárenie zdravotných poisťovní bez kompenzácie zo strany štátu. V súčasnosti, keď systém verejného zdravotného poistenia trpí nedostatkom zdrojov, nie je primerané ho naďalej zaťažovať ďalšími nárokmi bez kompenzácie zo strany štátu, a to vrátane zmeny systému preplácania doplatkov na lieky, ktorá má, podľa doložky vplyvov, priniesť výpadok zdrojov až vo výške 8,2 mil. EUR. Zdroje v systéme verejného zdravotníctva prudko poklesli najmä z dôvodov legislatívnych úprav, ktoré nie sú primerane refinancované zo štátneho rozpočtu. 
Samotní poskytovatelia zdravotnej starostlivosti sú si vedomí, že zdravotné poisťovne objektívne nie sú tvorcami nedostatku zdrojov v systéme verejného zdravotníctva, čo potvrdzuje aj oficiálne stanovisko ANS k návrhu rozpočtu v rezorte zdravotníctva na rok 2016, v ktorom v súvislosti s výpadkom zdrojov v rezorte zdravotníctva ANS „navrhuje zvýšenie odvodov za poistencov štátu na úroveň 4,35 %“. 
V prípade prijatia tejto legislatívnej zmeny a jej nekompenzovania zo strany štátu, zdravotné poisťovne budú z dôvodu rozpočtovo udržateľného financovania nútené výpadok zdrojov premietnuť do úhrad zdravotnej starostlivosti, čo priamo a negatívne ovplyvní „ostatných“ poistencov, ktorí sú týmto nútení k väčšej solidarite. 

V prípade schválenia poslaneckého návrhu zákona toto bude predstavovať pre Union zdravotnú poisťovňu, a.s. značný nárast finančných nákladov, ktoré nebude možné použiť na úhradu poskytnutej zdravotnej starostlivosti pre jej poistencov. Zároveň v prípade schválenia zníženého limitu spoluúčasti v súvislosti s prekročením úhrnnej výšky úhrad poistenca za doplatky za lieky, v rámci Union zdravotnej poisťovne, a.s. sa tento bude dotýkať až 10-násobne väčšieho rozsahu poistencov, ako je tomu aktuálne. Z dôvodu, že uvedený návrh zavádza plošné rozšírenie limitov bez zohľadnenia finančného príjmu poistenca, považujeme tento za nesprávny. 

Navyše, z predkladacej správy k navrhovanému zákonu a z vyjadrenia Vlády SR vyplýva, že navrhované opatrenia zabezpečia pozitívne sociálne dopady a sú súčasťou „sociálneho balíčka Vlády SR“. Z uvedeného dôvodu máme za to, že je nesprávne, aby sa finančné náklady súvisiace navrhovanými opatreniami hradili z verejného zdravotného poistenia. Je potrebné, aby Vláda SR zabezpečila financovanie navrhovaných opatrení mimo rozpočtu verejného zdravotného poistenia, nakoľko tento rozpočet nie je určený na riešenie sociálnych problémov. 

Náš návrh pre prípad, že by zásadnej pripomienke Union zdravotnej poisťovne, a.s. vyhovené nebolo vychádza z toho, že navrhované znenie zákona je nadmieru neprehľadné, keďže v dvoch bodoch popisuje skupiny ľudí obe s nárokom limitu spoluúčasti 25 EUR. Navrhli ste preto zjednodušenie a sprehľadnenie, a teda všetky skupiny ľudí s nárokom limitu 25 EUR zoskupiť pod jeden bod. 	Z 	
UNION 	Čl. II, bod 12. (§ 86n) 
TEXT PRIPOMIENKY: 

Union zdravotná poisťovňa, a.s nesúhlasí s predloženým poslaneckým návrhom ako takým. 

V prípade, že by tejto zásadnej pripomienke vyhovené nebolo, navrhujeme, aby v čl. II, bod 12. znel nasledovne: 

12. Za § 86m sa vkladá § 86n, ktorý vrátane nadpisu znie: 

„§ 86n 
Prechodné ustanovenie k úpravám účinným od 1. januára 2016 

Limit spoluúčasti podľa osobitného predpisu v znení účinnom od 1. januára 2016 zdravotná poisťovňa prvýkrát použije na účely úhrady čiastky, o ktorú bol limit spoluúčasti prekročený, za prvý štvrťrok 2016.“. 

OD?VODNENIE PRIPOMIENKY: 

Vzhľadom na potrebu úpravy informačných systémov nie je podľa názoru Union zdravotnej poisťovne, a.s. v kapacitných možnostiach jednotlivých zdravotných poisťovní, aby tento proces zvládli v tak krátkom časovom horizonte. 	Z 	
UNION 	Čl. III 
TEXT PRIPOMIENKY: 

Union zdravotná poisťovňa, a.s nesúhlasí s predloženým poslaneckým návrhom ako takým. 

V prípade, že by tejto zásadnej pripomienke vyhovené nebolo, navrhujeme, aby čl. III znel nasledovne: 

Tento zákon nadobúda účinnosť 1. januára 2016. 

OD?VODNENIE PRIPOMIENKY: 

Vzhľadom na potrebu úpravy informačných systémov nie je podľa názoru Union zdravotnej poisťovne, a.s. v kapacitných možnostiach jednotlivých zdravotných poisťovní, aby tento proces zvládli v tak krátkom časovom horizonte. 	Z 	
ÚNMS SR 	Odoslané bez pripomienok 
Odoslané bez pripomienok 	O 	
ÚPV SR 	Odoslané bez pripomienok 
Odoslané bez pripomienok 	O 	
ÚVO 	Odoslané bez pripomienok 
Odoslané bez pripomienok 	O 	
VšZP 	Čl. II uvádzacia veta 
V uvádzacej vete za textom "č. 185/2014 Z. z." sa "a" nahrádza čiarkou a za textom "č. 77/2015 Z.z." sa vkladá text "a zákona č. 140/2015 Z. z." 
Odôvodnenie: 
Legislatívno technická pripomienka. 	O 	
VšZP 	Čl. II § 77c 
V návrhu navrhujeme doplniť nový bod 12, ktorý znie: "V § 77c sa vypúšťa odsek 8." 
Odôvodnenie: 
Legislatívne úpravy v návrhu vypúšťajú poskytovanie údajov o výške dôchodku. Nakoľko už nebudú tieto údaje poskytované, stáva sa aj toto ustanovenie zákona neopodstatneným. 
Doterajší bod návrhu 12 sa označuje ako 13. 

 	O 	
ZMOS 	Odoslané bez pripomienok 
Odoslané bez pripomienok 	O 	
ZVJS 	Odoslané bez pripomienok 
Odoslané bez pripomienok 	O 	
ŽSK 	Odoslané bez pripomienok 
Odoslané bez pripomienok 	O 	

Vysvetlivky  k použitým skratkám v tabuľke:	
O – obyčajná	
Z – zásadná